C 342/102
LT
Europos Sąjungos oficialusis leidinys
2022 9 6
2022 m. vasario 16 d., trečiadienis
— atsižvelgdamas į 2020 m. lapkričio 13 d.
Komisijos komunikatą „Naujoji vartotojų darbotvarkė.
Siekiant tvaraus atsigavimo didinamas vartotojų atsparumas“ (COM(2020)0696),
— atsižvelgdamas į 2021 m. kovo 24 d.
Komisijos komunikatą „ES strategija dėl vaiko teisių“ (COM(2021)0142),
— atsižvelgdamas į 2021 m. kovo 15 d.
Tarybos išvadas „Sąjungos tvarių cheminių medžiagų strategija: metas veikti“,
— atsižvelgdamas į Darbo tvarkos taisyklių 54 straipsnį ir į 2002 m. gruodžio 12 d.
Pirmininkų sueigos sprendimo dėl leidimo rengti pranešimus savo iniciatyva suteikimo tvarkos 1 straipsnio 1 dalies e punktą ir 3 priedą,
— atsižvelgdamas į Vidaus rinkos ir vartotojų apsaugos komiteto pranešimą (A9-0349/2021),
A. kadangi 2009 m. buvo priimta Žaislų saugos direktyva, kuria siekiama užtikrinti aukštą vaikų sveikatos ir saugos lygį ir pagerinti žaislų vidaus rinkos veikimą, pašalinant kliūtis tarp valstybių narių prekiauti žaislais;
B. kadangi griežta ES žaislų saugos sistema yra sukurta tam, kad vaikai galėtų mėgautis kuo saugesne žaidimo patirtimi, ir plačiai laikoma pasaulinėmis gairėmis;
C. kadangi Jungtinių Tautų vaiko teisių konvencijoje, kurią pasirašė visos ES valstybės narės, žaidimas pripažįstamas kiekvieno vaiko teise; kadangi žaidimas prisideda prie vaikų vystymosi, sveikatos ir gerovės bei yra būtina jų augimo dalis; kadangi tyrimai rodo, kad žaislai gali praturtinti žaidimą ir užtikrinti, kad jie žaistų ilgiau;
D. kadangi Žaislų saugos direktyva yra didžiausio suderinimo direktyva, o tai reiškia, kad valstybėms narėms neleidžiama nustatyti jokių kitų reikalavimų, nei nustatytieji šioje direktyvoje; kadangi žaislams taikomos taisyklės ir reikalavimai daugeliu atvejų yra griežtesni nei kitiems gaminiams dėl vartotojų, kuriems jie skirti, pažeidžiamumo;
E. kadangi ES Žaislų saugos direktyvos taikymo veiksmingumui pernelyg dažnai neigiamą poveikį daro nesąžiningų prekybininkų veiksmai ir prekyba reikalavimų neatitinkančiais produktais internetu;
F. kadangi, nepaisant to, kad trūksta išsamių duomenų apie tikrą direktyvos poveikį, Žaislų saugos direktyva vis dar yra gana veiksminga užtikrinant laisvą žaislų judėjimą bendrojoje rinkoje, ir kadangi nuo 2013 m. iki 2017 m. rinkoje veikiančių įmonių skaičius nuo tada, kai visapusiškai pradėta taikyti Žaislų saugos direktyvą, išaugo 10 proc., o ES žaislų pramonės apyvarta nuo direktyvos įsigaliojimo nuolat didėjo; kadangi 99 proc. sektoriaus įmonių yra MVĮ ir dauguma šių įmonių yra labai mažos įmonės;
G. kadangi Žaislų saugos direktyvoje reikalaujama, kad ES rinkai tiekiami žaislai būtų saugūs ir užtikrintų aukšto lygio vaikų apsaugą nuo žaisluose esančių cheminių medžiagų keliamo pavojaus; kadangi gali prireikti greitai pritaikyti konkrečius reikalavimus ir standartus, jei mokslo ir technologijų pažanga parodys, kad atsirado anksčiau nežinomos rizikos ir iššūkių, susijusių su žaislais;
H. kadangi Cheminių medžiagų strategijoje tvarumui užtikrinti Komisija pabrėžė, kad būtina nustatyti ar sugriežtinti nuostatas, kuriomis atsižvelgiama į sudėtinį cheminių medžiagų poveikį, įskaitant poveikį žaislams, ir išplėsti bendrąjį rizikos valdymo metodą, kuriuo siekiama užtikrinti, kad plataus vartojimo prekėse, įskaitant žaislus, nebūtų cheminių medžiagų, kurios sukelia vėžį, genų mutacijas, daro poveikį reprodukcinei ar endokrininei sistemai arba yra patvarios ir bioakumuliacinės; kadangi Cheminių medžiagų strategijoje tvarumui užtikrinti Komisija įpareigojama įvertinti, kaip ir kada toliau plėsti šio bendrojo metodo taikymo sritį, kad vartojimo prekėse nebūtų ir kitų kenksmingų cheminių medžiagų, pavyzdžiui, veikiančių imuninę, nervų ar kvėpavimo sistemas, taip pat konkrečiam organui toksiškų cheminių medžiagų;